open-index/open-wikipedia-markdown huggingface dataset:
พระมงคลบพิตร

**พระมงคลบพิตร** เป็นพระพุทธรูปประธานประจำวิหารพระมงคลบพิตร ตำบลประตูชัย อำเภอพระนครศรีอยุธยา จังหวัดพระนครศรีอยุธยา พระมงคลบพิตร ไม่ปรากฏหลักฐานแน่ชัดว่าสร้างในรัชกาลใดแห่งกรุงศรีอยุธยา แต่มีการสันนิษฐานว่าสร้างใน สมัยอยุธยาตอนต้นระหว่างปี พ.ศ. 1991 – 2145 เพราะพระพักตร์แม้จะมีลักษณะค่อนข้างเป็นวงรี แต่ก็ยังคงเห็นเค้าพระพักตร์เป็นเหลี่ยมอยู่ ซึ่งเป็นพุทธลักษณะแบบอยุธยาตอนต้น เมื่อพิจารณาถึงเส้นพระขนงที่โค้ง ก็จะพบว่าเป็นศิลปะที่ ผสมผสานกับศิลปะสุโขทัยอีกด้วย องค์พระก่อด้วยอิฐแล้วหุ้มสำริดแผ่น นับเป็นพระพุทธรูปขนาดใหญ่ที่สุดองค์หนึ่งของประเทศไทย

จากหลักฐานมีอยู่ว่า เมื่อปี พ.ศ. 2146 สมเด็จพระเจ้าทรงธรรมได้โปรดเกล้าฯ ให้ชะลอหลวงพ่อวัดมงคลบพิตร จากด้านตะวันออกของวังหลวงมาไว้ทางด้านตะวันตก ณ ที่ประดิษฐานปัจจุบัน และยังได้โปรดเกล้าฯ ให้สร้างพระมณฑปที่มีลักษณะเช่นเดียวกับมณฑปพระพุทธบาทสระบุรีสวมไว้ด้วย 

ในสมัยสมเด็จพระเจ้าสุริเยนทราธิบดี เกิดอสุนีบาตต้องยอดพระมณฑป เกิดไฟไหม้พังลงมาต้องพระศอของพระมงคลบพิตรหัก พระองค์จึงโปรดเกล้าฯ ให้รื้อเครื่องบนออกแล้วสร้างใหม่เป็นพระวิหาร แต่คงทำเครื่องยอดอย่าง มณฑปของเดิม ต่อมาในสมัยสมเด็จพระเจ้าอยู่หัวบรมโกศ ได้โปรดเกล้าฯ ให้เจ้าฟ้าธรรมธิเบศไชยเชษฐ์สุริยวงศ์เป็นแม่กองบูรณปฏิสังขรณ์ และได้รื้อยอดมณฑปเดิมเปลี่ยนเป็นพระวิหารหลังคาคล้ายในปัจจุบัน เมื่อเสียกรุงศรีอยุธยาครั้งสุดท้ายวิหารและพระพุทธรูปถูกไฟไหม้ ชำรุดทรุดโทรม เครื่องบนวิหารหักลงมาต้องพระเมาฬี และพระกรข้างขวาหัก

200px|thumb|left|พระมงคลบพิตร ก่อนการบูรณะและหลังการบูรณะขั้นเบื้องต้นในสมัยรัชกาลที่ 7

ในปี พ.ศ. 2474 สมัยพระยาโบราณราชธานินทร์ ตำแหน่งสมุหเทศาภิบาลมณฑลอยุธยา คุณหญิงอมเรศร์สมบัติกับพวก ได้ขอยื่นเรื่องซ่อมแซมวิหาร แต่รัฐบาลไม่อนุญาต เนื่องจากต้องการที่จะรักษาตามแบบอย่างทางโบราณคดี โดยจะออกแบบให้ปูชนียสถานกลางแจ้งเหมือนไดบุตสึของญี่ปุ่น แต่ด้วยเวลานั้นรัฐบาลยังไม่มีงบประมาณพร้อมในการดำเนินการ

ต่อมาในปี พ.ศ. 2499 รัฐบาลสมัยจอมพล แปลก พิบูลสงคราม จึงได้เริ่มการบูรณปฏิสังขรณ์พระวิหารและองค์พระพุทธเสียใหม่ดังที่เห็นอยู่ในปัจจุบันนี้ ในคราวบูรณะพระมงคลบพิตรในปี พ.ศ. 2500 กรมศิลปากรได้พบพระพุทธรูปบรรจุไว้ในพระอุระด้านขวา เป็นจำนวนมาก ปัจจุบันเก็บรักษาอยู่ที่ พิพิธภัณฑสถานแห่งชาติ เจ้าสามพระยา และ พิพิธภัณฑสถานแห่งชาติ จันทรเกษม นายอู้นุ นายกรัฐมนตรีสหภาพพม่าในขณะนั้น ได้บริจาคเงินจำนวนสองแสนบาท ร่วมกับฝ่ายรัฐบาลไทยอีกสองแสนห้าหมื่นบาท

## อ้างอิง

* วิไลรัตน์. 2546. กรุงศรีอยุธยา. อมรินทร์พริ้นติ้ง 

## ดูเพิ่ม
* วิหารพระมงคลบพิตร

มงคลบพิตร
มงคลบพิตร
หมวดหมู่:โบราณวัตถุในจังหวัดพระนครศรีอยุธยา
หมวดหมู่:พระพุทธรูปขนาดมหึมาในประเทศไทย
ภาพดิจิทัล

**ภาพดิจิทัล** () เป็นการแสดงผลภาพในลักษณะสองมิติในหน่วยที่เรียกว่าพิกเซล

ภาพดิจิทัลสามารถนิยามเป็นฟังก์ชันสองมิติ  f(x,y) โดยที่  x และ y  เป็นพิกัดของภาพ และแอมพลิจูดของ f ที่พิกัด (x,y) ใดๆภายในภาพคือค่าความเข้มแสงของภาพ (intensity) ที่ตำแหน่งนั้นๆ และเมื่อ x,y และแอมพลิจูดของ f เป็นค่าจำกัด (finite value) จึงเรียกรูปภาพนี้ว่าเป็นภาพดิจิทัล (digital image) และถ้ากำหนดให้ภาพ f(x,y)  มีขนาด M แถวและ N คอลัมน์ และพิกัดของจุดกำเนิดของภาพคือที่ตำแหน่ง (x,y) = (0,0) แล้ว จะสามารถเขียนสมการให้อยู่ในรูปเมทริกซ์ได้ดังนี้

ค่าแต่ละค่าที่อยู่ในเมทริกซ์จะเรียกว่า พิกเซล (pixel) โดยตำแหน่ง (0,0) จะอยู่ทางด้านซ้ายมือสุดด้านบนของภาพ การจัดลำดับตำแหน่งของจุดภาพจะเรียงจากซ้ายไปขวาในแต่ละเส้นจุดและจัดลำดับของเส้นจุดจะเรียงจากบนลงล่างการเก็บค่าของความเข้มแสงของภาพ
ดิจิทัลลงหน่วยความจำในลักษณะเส้นจุด (raster) นี้จะเรียกภาพบิตแมป หรือ ภาพแรสเตอร์ แต่ภาพที่จัดเก็บในลักษณะนี้จะมีขนาดใหญ่จึงมีการบีบอัดภาพ (image compression) เพื่อให้ข้อมูลภาพมีขนาดเล็กลง

การสร้างภาพดิจิทัลสามารถสร้างได้จากอุปกรณ์รับภาพเช่น กล้องดิจิทัล เครื่องกราดภาพ เป็นต้น ภาพดิจิทัลยังสามารถสร้างโดยการสังเคราะห์จากสิ่งที่ไม่ใช่ข้อมูลภาพเช่น ฟังก์ชันทางคณิตศาสตร์ หรือ แบบจำลองเรขาคณิตแบบสามมิติซึ่งการสร้างภาพลักษณะนี้เป็นส่วนหนึ่งในงานด้านคอมพิวเตอร์กราฟิกส์

หมวดหมู่:การประมวลผลภาพ
หมวดหมู่:การสร้างภาพดิจิทัล
หมวดหมู่:คอมพิวเตอร์กราฟิกส์
รายชื่อคณะสังคมศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาในกลุ่มสังคมศาสตร์ คือ สาขาวิชาที่ใช้ระเบียบวิธีทางวิทยาศาสตร์เพื่อศึกษาโลกในเรื่องที่เกี่ยวข้องกับความสัมพันธ์ระหว่างมนุษย์ หน่วยสังคมต่าง ๆ ของมนุษย์ รวมทั้งพฤติกรรมของมนุษย์ในแง่มุมต่าง ๆ วิชาในสังคมศาสตร์แตกต่างจากวิชาในกลุ่มมนุษยศาสตร์ เนื่องจากหลาย ๆ สาขาวิชาในสังคมศาสตร์เน้นการหาความรู้และความสัมพันธ์ของปัจจัยต่าง ๆ ที่ส่งผลต่อการดำเนินพฤติกรรมของมนุษย์และปรากฏการณ์ทางสังคมด้วยกระบวนการแบบปฏิฐานและประจักษ์นิยม ทั้งเชิงปริมาณ (quantitative method) และเชิงคุณภาพ (qualitative method) อย่างเป็นวิทยาศาสตร์

## รายชื่อคณะสังคมศาสตร์ในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา

หมวดหมู่:คณะสังคมศาสตร์ในประเทศไทย
สังคมศาสตร์
สังคมศาสตร์
อำเภอหนองม่วง

**หนองม่วง** เป็นอำเภอตั้งอยู่ในจังหวัดลพบุรี ยกฐานะเป็นกิ่งอำเภอ เมื่อปี พ.ศ. 2533 และเป็นอำเภอในปี พ.ศ. 2539

## ที่ตั้งและอาณาเขต
อำเภอหนองม่วงตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอไพศาลี (จังหวัดนครสวรรค์) และอำเภอโคกเจริญ
* **ทิศตะวันออก** ติดต่อกับอำเภอโคกเจริญและอำเภอสระโบสถ์
* **ทิศใต้** ติดต่อกับอำเภอโคกสำโรงและอำเภอบ้านหมี่ 
* **ทิศตะวันตก** ติดต่อกับอำเภอบ้านหมี่ อำเภอตาคลี อำเภอตากฟ้า และอำเภอไพศาลี (จังหวัดนครสวรรค์) 

## ประวัติ
อำเภอหนองม่วงก่อตั้งโดยแยกพื้นที่บางส่วนออกมาจากอำเภอโคกสำโรง จัดตั้งเป็น **กิ่งอำเภอหนองม่วง** เมื่อวันที่ 1 เมษายน พ.ศ. 2533 ซึ่งนายนิยม วรปัญญา สมาชิกสภาผู้แทนราษฎร จังหวัดลพบุรี ได้ยื่นกระทู้ในสภาผู้แทนราษฎร และได้รับการยกฐานะเป็น **อำเภอหนองม่วง** เมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539 

## การแบ่งเขตการปกครอง
### การปกครองส่วนภูมิภาค
อำเภอหนองม่วงแบ่งเขตการปกครองออกเป็น 6 ตำบล 66 หมู่บ้าน

### การปกครองส่วนท้องถิ่น
ท้องที่อำเภอหนองม่วงประกอบด้วยองค์กรปกครองส่วนท้องถิ่น 7 แห่ง ได้แก่
* **เทศบาลตำบลหนองม่วง** ครอบคลุมพื้นที่บางส่วนของตำบลหนองม่วง
* **องค์การบริหารส่วนตำบลหนองม่วง** ครอบคลุมพื้นที่ตำบลหนองม่วง (เฉพาะนอกเขตเทศบาลตำบลหนองม่วง)
* **องค์การบริหารส่วนตำบลบ่อทอง** ครอบคลุมพื้นที่ตำบลบ่อทองทั้งตำบล
* **องค์การบริหารส่วนตำบลดงดินแดง** ครอบคลุมพื้นที่ตำบลดงดินแดงทั้งตำบล
* **องค์การบริหารส่วนตำบลชอนสมบูรณ์** ครอบคลุมพื้นที่ตำบลชอนสมบูรณ์ทั้งตำบล
* **องค์การบริหารส่วนตำบลยางโทน** ครอบคลุมพื้นที่ตำบลยางโทนทั้งตำบล
* **องค์การบริหารส่วนตำบลชอนสารเดช** ครอบคลุมพื้นที่ตำบลชอนสารเดชทั้งตำบล

## อ้างอิง

หนองม่วง
ศักดิ์ศรี

**ศักดิ์ศรี** คือ คุณค่าที่มาจากความเป็นอิสระของมนุษย์หรือความสามารถในการกำหนดตัวเอง (autonomy) มีองค์ประกอบหลักสองประการคือเป็นคุณค่าที่ปราศจากเงื่อนไขและเป็นคุณค่าที่นำไปเปรียบเทียบไม่ได้

หมวดหมู่:สิทธิมนุษยชน
หมวดหมู่:จริยธรรม
หมวดหมู่:กฎหมายรัฐธรรมนูญ
อุปกิเลส

**อุปกิเลส** (อ่านว่า อุปะกิเหลด, อุบปะกิเหลด) แปลว่า *ธรรมชาติที่เข้าไปทำให้ใจเศร้าหมอง*, *เครื่องทำให้ใจเศร้าหมอง* หมายถึง สิ่งที่ทำให้ใจเศร้าหมองขุ่นมัวไม่แจ่มใส ทำให้ใจหม่นไหม้ ทำให้ใจเสื่อมทราม กล่าวโดยรวมก็คือสิ่งที่ทำให้ใจสกปรก ไม่สะอาดบริสุทธิ์นั่นเอง
**อุปกิเลส** แสดงไว้ 16 ประการคือ
#  อภิชฌาวิสมโลภะ ความเพ่งเล็งอยากได้ไม่เลือกที่ จ้องละโมบ มุ่งแต่จะเอาให้ได้
# พยาบาท ความพยาบาท คิดหมายปองร้ายทำลายผู้อื่นให้เสียหายหรือพินาศ ยึดความเจ็บแค้นของตนเป็นอารมณ์
# โกธะ ความโกรธ จิตใจมีอาการพลุ่งพล่านเดือดดาล เมื่อถูกทำให้ไม่พอใจ
# อุปนาหะ ความผูกเจ็บใจ เก็บความโกรธไว้ แต่ไม่คิดผูกใจที่จะทำลายเหมือนพยาบาท เป็นแต่ว่าจำการกระทำไว้ ไม่ยอมลืม ไม่ยอมปล่อย
# มักขะ ความลบหลู่บุญคุณ ไม่รู้จักบุญคุณ, ลำเลิกบุญคุณ เช่น ถูกช่วยเหลือให้ได้ดิบได้ดี แต่กลับพูดว่า เขาไม่ได้ช่วยอะไรเลย เป็นต้น หรือจะเรียกง่าย ๆ ว่า “คนอกตัญญู”
# ปลาสะ (อ่านว่า ปะลาสะ) ความตีเสมอ เอาตัวเราเข้าไปเทียบกับคนอื่น
# อิสสา ความริษยา กระวนกระวายทนไม่ได้เมื่อเห็นคนอื่นได้ดีกว่า
# มัจฉริยะ ความตระหนี่หวงแหน แม้มีเรื่องจำเป็นต้องเสียสละแต่กลับไม่ยอม
# มายา ความปกปิดสภาพธรรมความจริงในตน เช่นการกดความคิดความรู้สึกจริง ๆ ไว้ไม่ให้รู้ชัด การพยายามไม่นึกถึง ไม่ตรงไปตรงมากับตนเอง และ ผู้อื่น
# สาเถยยะ ความโอ้อวด
# ถัมภะ ความหัวดื้อถือรั้น จิตใจแข็งกระด้าง ไม่ยอมรับการช่วยเหลือหรือต่อต้านปฏิเสธสิ่งที่มีประโยชน์
# สารัมภะ ความแข่งดี แก่งแย่งชิงดีให้อีกฝ่ายเสียศักดิ์ศรี ยื้อแย่งเอามาโดยปราศจากกติกาความยุติธรรม
# มานะ ความสำคัญตัว ว่าเหนือกว่าเขา เสมอเขา หรือ ต่ำกว่าเขา
# อติมานะ ความดูหมิ่นดูแคลน เหยียดหยามหรือดูถูก 
# มทะ ความมัวเมา ความหลงเพลิดเพลินในสิ่งที่ไม่ใช่สาระ ซึ่งมี 4 ประการ ได้แก่ 1. เมาในชาติกำเนิดหรือฐานะตำแหน่ง 2. เมาในวัย 3. เมาในความแข็งแรงไม่มีโรค และ 4. เมาในทรัพย์
# ปมาทะ ความประมาทเลินเล่อ จมอยู่ในความประมาท ขาดสติกำกับ แยกดีชั่วไม่ออก

**อุปกิเลส** ทั้ง 16 ประการนี้ แม้ประการใดประการหนึ่งเมื่อเกิดขึ้นในใจแล้วก็จะทำให้ใจสกปรกไม่ผ่องใสทันที และจะส่งผลให้เจ้าของใจหมดความสุขกายสบายใจ เกิดความเร่าร้อน หรือเกิดความฮึกเหิมทะนงตัว เต้นไปตามจังหวะที่อุปกิเลสนั้น ๆ บงการให้เป็นไป

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548
* วัตถูปมสูตร พระไตรปิฎก เล่มที่ ๑๒

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
หมวดหมู่:กิเลส
นักวิจัยหลังปริญญาเอก

**นักวิจัยหลังปริญญาเอก** หรือ **โพสต์-ด็อก** (post-doc ย่อมาจาก postdoctoral appointment) เป็นตำแหน่งงานทางด้านงานวิจัยให้กับทางมหาวิทยาลัยภายหลังจากบุคคลที่จบการศึกษาในระดับปริญญาเอก โดยทั่วไปช่วงระยะเวลาในการทำงานจะแตกต่างกันขึ้นอยู่กับลักษณะของตัวงาน ตั้งแต่ 6 เดือนจนถึง 5 ปี โดยส่วนใหญ่ตำแหน่งโพสต์-ด็อก จะมีให้กับนักศึกษาในด้านวิทยาศาสาตร์ ถึงแม้ว่าในสาขาอื่นเช่น วิศวกรรม จะมีบ้างก็ตาม เงินเดือนของตำแหน่งโพสต์-ด๊อก เมื่อเปรียบเทียบกับตำแหน่งอื่นในอุตสาหกรรมเดียวกันจะน้อยกว่า แต่โอกาสของตำแหน่งนี้จะเปิดกว้างกว่าเมื่อเปรียบเทียบในเชิงวิชาการ

ตำแหน่งนักวิจัยหลังปริญญาเอกมีความแตกต่างกับผู้ช่วยวิจัยหรือเจ้าหน้าที่วิจัย คือ โดยปกติแล้วจะต้องได้รับปริญญาเอกมาก่อน หรือมีประสบงานในสถาบันวิทยาศาสตร์หรือวงการอุตสาหกรรมที่เทียบเท่ากับปริญญาเอก ในบางกรณี นักวิจัยหลังปริญญาเอกอาจจะต้องจัดการเรียนการสอน ตำแหน่งของนักวิจัยหลังปริญญาจะมีความแตกต่างกันไปตามประเทศและสถานศึกษา ในบางครั้ง อาจมีโอกาสได้เลื่อนตำแหน่ง แต่โดยส่วนใหญ่แล้วจะเป็นตำแหน่งชั่วคราว

หมวดหมู่:การวิจัย
หมวดหมู่:การศึกษา
สนิม

thumb|คราบสนิม

**สนิม** เกิดจากการทำปฏิกิริยากันระหว่าง ออกซิเจนและธาตุเหล็ก เกิดเป็นรอยของการเกิดการผุกร่อน เป็น Corrosion ประเภทหนึ่งซึ่งมักเกิดกับโลหะจำพวกเหล็ก

## ปฏิกิริยาการเกิดสนิมเหล็ก
เป็นปฏิกิริยาที่พบเห็นได้ง่าย กับสิ่งก่อสร้างต่าง ๆ ที่มีเหล็กเป็นองค์ประกอบ แต่เป็นปฏิกิริยาที่เกิดขึ้นอย่างช้าๆ อาจจะกินเวลายาวนาน เกิดขึ้นเมื่อมีเหล็กสัมผัสกับน้ำและความชื้น โดยจะค่อย ๆ สึกกร่อน กลายเป็นเหล็กออกไซด์ มีชื่อทางเคมีว่า ไฮเดรตเฟอริกออกไซด์ หรือที่เรารู้จักกันว่า สนิมเหล็ก (Fe2O3.XH2O3) มีลักษณะเป็นคราบสีแดง ซึ่งไม่สามารถเกาะอยู่บนผิวของเหล็กได้อย่างเหนียวแน่น สามารถหลุดออกออกไปได้ง่าย ทำให้เนื้อเหล็กที่อยู่ชั้นในสามารถเกิดสนิมต่อจนกระทั่งหมดทั้งชิ้น กระบวนการเกิดสนิมค่อนข้างซับซ้อน โดยมีปัจจัยคือ น้ำและออกซิเจน ซึ่งมีอยู่ทั่วไปในบรรยากาศโลก เหล็กจะเกิดสนิมเร็วขึ้นในบางสภาวะ เช่น สภาวะที่เป็นกรด ตามชายทะเลที่ไอเกลือเข้มข้น เป็นต้น

## การป้องกันเหล็กไม่ให้เกิดสนิม
1) ใช้วิธีการการเคลือบผิวเหล็ก เพื่อป้องกันไม่ให้เนื้อเหล็กสัมผัสกับน้ำและอากาศโดยตรง เช่น การทาสี การชุบโลหะ อาทิ ดีบุก สังกะสี วิธีนี้มักใช้งานขนาดเล็กหรือกลาง ข้อเสียของวิธีนี้คือ ผิวเคลือบชนิดนี้ สามารถหลุดออกได้ง่าย ทั้งกายภาพและเคมี และผิวเคลือบบางชนิดยังเร่งให้เกิดสนิมเร็วขึ้น เช่น ดีบุก เป็นต้น

2) ใช้วิธีทำให้เป็นเหล็กกล้าไร้สนิม (Stainless steel) โดยการเติมธาตุอื่นๆที่สามารถทำให้เกิดชั้นฟิล์มบางๆขึ้นที่ผิวเหล็ก เช่น โครเมียม นิกเกิล ธาตุเหล่านี้จะสามารถสามารถสร้างฟิล์มบางๆที่ติดแน่นบนผิวเหล็ก ช่วยป้องกันไม่ให้เนื้อเหล็กสัมผัสกับบรรยากาศโดยตรง ผิวเคลือบชนิดนี้นี้มีความคงทนทั้งทางกายภาพและเคมี เหล็กกล้าไร้สนิมมีหลายเกรด แต่ละเกรดก็จะมีส่วนผสมที่ต่างกันออกไป ขึ้นอยู่กับความต้องการในการใช้งานแต่ละประเภท

3) วิธีการป้องกันแบบแคโทดิก โดยใช้โลหะกันกร่อน ผูกติดกับชิ้นงานที่ต้องการไม่ให้เกิดสนิม โลหะที่นิยมใช้เป็นโลหะกันกร่อน เช่น แมกนีเซียม สังกะสี อะลูมีเนียมที่ทำการขัดผิวออกแล้ว
   
4) ใช้วิธีการใช้กระแสไฟฟ้าเพื่อให้เหล็กมีศักย์ไฟฟ้าสูงกว่าบริเวณใกล้เคียง (อังกฤษ: Impressed Current) ซึ่งจะทำให้เหล็กไม่เกิดการสูญเสียอิเล็กตรอนและกลายเป็นสนิม วิธีนี้สามารถป้องกันการเกิดสนิมได้ทุกสภาพแวดล้อม แตมีค่าใช้จ่ายที่สูง และต้องอาศัยแหล่งกำเนิดกระแสไฟฟ้าซึ่งไม่สะดวกกบการโยกย้ายไปมา จึงเหมาะสมกับโครงสร้างใหญ่ๆ ที่ต้องใช้งานในสภาพแวดล้อมที่เสี่ยงต่อการเกิดสนิมอย่างรุนแรง เช่น ท่อที่ฝังอยู่ใต้ดิน ท่อส่งน้ำมันใต้ทะเล เป็นต้น

## แหล่งข้อมูลอื่น
* การป้องกันการเกิดสนิมเหล็ก  ข้อมูลจากวิศวกรรมศาสตร์ จุฬาลงกรณ์มหาวิทยาลัย

หมวดหมู่:เหล็ก
หมวดหมู่:โลหะ
อำเภอลำสนธิ

**ลำสนธิ** เป็นอำเภอที่จัดตั้งขึ้นเป็นลำดับที่ 10 จาก 11 อำเภอของจังหวัดลพบุรี เป็นอำเภอที่มีทางรถไฟสายตะวันออกเฉียงเหนือตัดผ่าน (สายชุมทางแก่งคอย - ลำนารายณ์ - ชุมทางบัวใหญ่) และยังเป็นที่ตั้งของอุโมงค์เขาพังเหย เป็นอุโมงค์ทางรถไฟลอด 1 ใน 7 แห่งของประเทศไทย และเป็นเขตประวัติศาสตร์ที่สำคัญของจังหวัดโดยมีปรางค์นางผมหอม ซึ่งเดิมเป็นเมืองโบราณ

## ที่ตั้งและอาณาเขต
อำเภอลำสนธิมีอาณาเขตติดต่อกับอำเภอและจังหวัดข้างเคียง ดังต่อไปนี้
* **ทิศเหนือ** ติดต่อกับอำเภอวิเชียรบุรี (จังหวัดเพชรบูรณ์) อำเภอภักดีชุมพล และอำเภอเทพสถิต (จังหวัดชัยภูมิ)
* **ทิศตะวันออก** ติดต่อกับอำเภอเทพสถิต (จังหวัดชัยภูมิ) อำเภอเทพารักษ์ และอำเภอด่านขุนทด (จังหวัดนครราชสีมา)
* **ทิศใต้** ติดต่อกับอำเภอสีคิ้ว (จังหวัดนครราชสีมา) อำเภอมวกเหล็ก (จังหวัดสระบุรี) และอำเภอท่าหลวง
* **ทิศตะวันตก** ติดต่อกับอำเภอชัยบาดาล และอำเภอศรีเทพ (จังหวัดเพชรบูรณ์)
[thumb|275x275px|ภาพถ่ายจากภูเขาฝั่ง[อำเภอเทพสถิต จังหวัดชัยภูมิ เบื้องล่างเป็นพื้นที่ของอำเภอลำสนธิ จังหวัดลพบุรี]]

## ประวัติ
พื้นที่ของอำเภอลำสนธิเดิมเป็นตำบลลำสนธิ อยู่ในเขตการปกครองของอำเภอชัยบาดาล จังหวัดลพบุรีในขณะนั้น ต่อมาในวันที่ 1 ตุลาคม พ.ศ. 2529 นายนิยม วรปัญญา สมาชิกสภาผู้แทนราษฎรจังหวัดลพบุรี ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลลำสนธิ โดยเสนอให้รวมท้องที่ตำบลเขารวก ตำบลกุดตาเพชร ตำบลหนองรี ตำบลซับสมบูรณ์ เพื่อรวมขึ้นเป็นกิ่งอำเภอ ปีต่อมา พ.ศ. 2530 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดลพบุรีได้เสนอขอตั้งกิ่งอำเภอลำสนธิในท้องที่อำเภอชัยบาดาล ซึ่งกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2530 - 2534)

ต่อมาเมื่อวันที่ 14 มีนาคม พ.ศ. 2532 ได้มีประกาศกระทรวงมหาดไทยให้แยกตำบลลำสนธิ ตำบลซับสมบูรณ์ ตำบลหนองรี ตำบลกุดตาเพชร และตำบลเขารวก ออกจากการปกครองของอำเภอชัยบาดาล รวมตั้งเป็น **กิ่งอำเภอลำสนธิ** และในวันที่ 18 มกราคม พ.ศ. 2537  มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลซับสมบูรณ์ รวมตั้งเป็นตำบลเขาน้อย จนกระทั่งเมื่อวันที่ 20 พฤศจิกายน พ.ศ. 2539 จึงมีพระราชกฤษฎีกาฯ ยกฐานะขึ้นเป็น **อำเภอลำสนธิ** จนถึงปัจจุบัน

## การแบ่งเขตการปกครอง
### การปกครองส่วนภูมิภาค
อำเภอลำสนธิแบ่งพื้นที่การปกครองออกเป็น 6 ตำบล 49 หมู่บ้าน ได้แก่

### การปกครองส่วนท้องถิ่น
ท้องที่อำเภอลำสนธิประกอบด้วยองค์กรปกครองส่วนท้องถิ่น 6 แห่ง ได้แก่
* **[[ตำบลลำสนธิ|องค์การบริหารส่วนตำบลลำสนธิ]]** ครอบคลุมพื้นที่ตำบลลำสนธิทั้งตำบล
* **องค์การบริหารส่วนตำบลซับสมบูรณ์** ครอบคลุมพื้นที่ตำบลซับสมบูรณ์ทั้งตำบล
* **องค์การบริหารส่วนตำบลหนองรี** ครอบคลุมพื้นที่ตำบลหนองรีทั้งตำบล
* **องค์การบริหารส่วนตำบลกุดตาเพชร** ครอบคลุมพื้นที่ตำบลกุดตาเพชรทั้งตำบล
* **องค์การบริหารส่วนตำบลเขารวก** ครอบคลุมพื้นที่ตำบลเขารวกทั้งตำบล
* **องค์การบริหารส่วนตำบลเขาน้อย** ครอบคลุมพื้นที่ตำบลเขาน้อยทั้งตำบล

## อ้างอิง


ลำสนธิ
อเล็กซา

**บริษัท อเล็กซาอินเทอร์เน็ต** () เป็นบริษัทวิเคราะห์การเยี่ยมชมเว็บไซต์สัญชาติอเมริกันที่มีฐานในซานฟรานซิสโก เคยถือครองเป็นบริษัทย่อยของแอมะซอน

อเล็กซานก่อตั้งขึ้นเป็นบริษัทอิสระใน ค.ศ. 1996 ก่อนจะถูกแอมะซอนซื้อใน ค.ศ. 1999 เป็นจำนวนหุ้นในมูลค่า 250 ล้านดอลลาร์สหรัฐ อเล็กซาให้ข้อมูลการเยี่ยมชมเว็บไซต์, การจัดอันดับทั่วโลก และข้อมูลอื่น ๆ ของเว็บไซต์มมากกว่า 30 ล้านเว็บไซต์ อเล็กซาประเมินการเข้าชมเว็บไซต์โดยอิงจากตัวอย่างผู้ใช้อินเทอร์เน็ตหลายล้านรายที่ใช้ส่วนขยายเบราว์เซอร์ เช่นเดียวกันกับการใช้เว็บไซต์ที่เลือกติดตั้งสคริปต์ของอเล็กซา

ในเดือนธันวาคม ค.ศ. 2021 แอมะซอนประกาศว่าจะปิดบริษัทย่อยอเล็กซา เว็บไซต์หยุดบริการในวันที่ 1 พฤษภาคม ค.ศ. 2022

## อ้างอิง

## แหล่งข้อมูลอื่น

* 

หมวดหมู่:เว็บไซต์
หมวดหมู่:รัฐแคลิฟอร์เนีย
อามาซอน

**อามาซอน** () หรือ **แอมะซอน** () อาจหมายถึง
* ชาวอามาซอน ชนชาตินักรบหญิงตามตำนานในเทพปกรณัมกรีก อันเป็นที่มาของชื่อ
* แม่น้ำแอมะซอน แม่น้ำในทวีปอเมริกาใต้ มีต้นกำเนิดอยู่ที่ประเทศเปรู และไหลออกมหาสมุทรที่ประเทศบราซิล
* แอ่งแอมะซอน ส่วนของทวีปอเมริกาใต้ที่แม่น้ำแอมะซอนและแม่น้ำสาขาไหลผ่าน
* ป่าดิบชื้นแอมะซอน ป่าดิบขนาดใหญ่ในแอ่งแอมะซอน
* แอมะซอน.คอม เว็บไซต์การพาณิชย์อิเล็กทรอนิกส์
* คาเมนไรเดอร์อมาซอน มาสค์ไรเดอร์ V6
* คาเฟ่ อเมซอน กิจการร้านกาแฟของบริษัท ปตท. น้ำมันและการค้าปลีก จำกัด (มหาชน)
สหพันธ์พิทักษ์เด็ก

right|150px|สัญลักษณ์สหพันธ์พิทักษ์เด็ก

**สหพันธ์พิทักษ์เด็ก** () เป็นองค์การอิสระ สำหรับช่วยเหลือเด็กในสหรัฐอเมริกาและที่อื่นทั่วโลก และเป็นสมาชิกขององค์การ Children Alliance ซึ่งมีสมาชิกกว่า 100 ประเทศทั่วโลก ก่อตั้งในปี พ.ศ. 2475 (ค.ศ. 1932) ที่นครนิวยอร์กในรัฐนิวยอร์ก และในปัจจุบันสหพันธ์พิทักษ์เด็กตั้งอยู่ที่เมือง เวสต์พอร์ต ในรัฐคอนเนตทิคัต สหรัฐอเมริกา

วันที่ 1 พฤษภาคมของทุกปี ทางสหพันธ์กำหนดให้เป็นวันพิทักษ์เด็ก

## แหล่งข้อมูลอื่น
* เว็บไซต์สหพันธ์พิทักษ์เด็ก

หมวดหมู่:องค์การระหว่างประเทศ
หมวดหมู่:การกุศลเด็ก
หมวดหมู่:รัฐคอนเนทิคัต
หมวดหมู่:องค์การสิทธิมนุษยชน
ซังฮี้

**ซังฮี้** สามารถหมายถึง

* ถนนราชวิถี ถนนในกรุงเทพมหานครในพื้นที่เขตบางพลัด ผ่านเขตดุสิต 
* สะพานกรุงธน หรือ สะพานซังฮี้ เป็นสะพานข้ามแม่น้ำเจ้าพระยาที่บริเวณถนนราชวิถี เชื่อมระหว่างเขตดุสิตกับเขตบางพลัด
สงครามกลางเมือง

**สงครามกลางเมือง** () เป็นสงครามภายในกลุ่มคนที่มีวัฒนธรรม สัญชาติ หรือสังคมแบบเดียวกัน โดยมีจุดประสงค์เพื่อแย่งชิงอำนาจหรือดินแดน สงครามกลางเมืองอาจนับเป็นการปฏิวัติ (Revolution) ได้ในกรณีที่เกิดการเปลี่ยนแปลงทางสังคมครั้งใหญ่ภายในสังคมนั้นหลังจากสิ้นสุดสงคราม นักประวัติศาสตร์บางกลุ่มยังได้นับรวมเอาการจลาจล (Insurgency) เป็นสงครามกลางเมืองประเภทหนึ่งด้วยถ้ามีการสู้รบระหว่างกองทัพอย่างเต็มรูปแบบ ปัจจุบันความแตกต่างระหว่าง "สงครามกลางเมือง" "การปฏิวัติ" และ "การจลาจล" นั้นไม่ชัดเจนนัก ขึ้นอยู่กับบริบทในการใช้งาน

สงครามกลางเมืองที่สำคัญ
* สงครามโบะชิง
* สงครามฮุสไซต์ (Hussite wars) (ราว ค.ศ. 1419 – 1437) - โบฮีเมีย
* สงครามดอกกุหลาบ (Wars of the Roses) (ราว ค.ศ. 1455 – 1485) - อังกฤษ
* สงครามศาสนาของฝรั่งเศส (ค.ศ. 1562 - 1598) - สงครามระหว่างชาวฝรั่งเศสผู้นับถือนิกายโรมันคาทอลิก และ ชาวฝรั่งเศสผู้ที่นับถือนิกายโปรเตสแตนต์
* สงครามกลางเมืองอังกฤษ (ค.ศ. 1642 - 1651)
* สงครามกลางเมืองบรูไน (ค.ศ. 1661 - 1673)
* สงครามกลางเมืองอเมริกา (ค.ศ. 1861 - 1865)
* สงครามกลางเมืองรัสเซีย (ค.ศ. 1918 - 1922)
* สงครามกลางเมืองไอร์แลนด์ (ค.ศ. 1922 - 23)
* สงครามกลางเมืองจีน (ค.ศ. 1928 – 1937, ค.ศ. 1945 – 1949)
* สงครามกลางเมืองสเปน (ค.ศ. 1936 - 1939)

## ดูเพิ่ม
* รายชื่อสงครามกลางเมือง
บริเวณกระทบร้อน

**บริเวณกระทบร้อน** (Heat Affected Zone, HAZ) เป็นบริเวณที่อยู่ใกล้แนวรอยเชื่อม ซึ่งมีอุณหภูมิสูงมากขณะทำการเชื่อม แต่มีอุณหภูมิไม่สูงเพียงพอที่จะเกิดการหลอมละลายเป็นเนื้อรอยเชื่อม บริเวณนี้จะได้รับความร้อนสูงมากขณะเชื่อมและจะเกิดการเย็นตัวอย่างรวดเร็ว  โดยเฉพาะชิ้นงานที่มีพื้นที่หน้าตัดมาก หรือมีความหนาของชิ้นงานมาก จากการเย็นตัวที่รวดเร็วทำให้บริเวณ HAZ มีโครงสร้างที่แข็ง,เปราะ และมีความต้านทานต่อการแตกร้าวได้ต่ำ HAZ จึงเป็ฯบริเวณที่มีโอกาสเกิดความเสียหายได้มาก เช่นการเกิด Weld decay หรือ การเกิด Inter Granular Corrosion

หมวดหมู่:การเชื่อมโลหะ
ธรรมจักษุ

**นิตยสารธรรมจักษุ** เป็นนิตยสารทางพระพุทธศาสนาเล่มแรกของไทย โดยออกตีพิมพ์ครั้งแรกสุดเมื่อเดือนตุลาคม 2437 โดยการบุกเบิกของสมเด็จพระมหาสมณเจ้า กรมพระยาวชิรญาณวโรรส พระองค์ได้ทรงพยายามแปลพระสูตรต่าง ๆ ในพระไตรปิฎกที่ยังไม่เคยมีผู้ใดแปลมาก่อนมาเป็นภาษาไทย แล้วทยอยนำลงในนิตยสารธรรมจักษุ ในเวลาเดียวกัน ก็มีการอธิบายธรรมให้สอดคล้องกับยุคสมัยที่เปลี่ยนไปด้วย ทำให้นิตยสารธรรมจักษุกลายเป็นนิตยสารทางพระพุทธศาสนาเล่มแรกที่ไม่เพียงแต่จะนำเสนอเนื้อหาสาระทางพระพุทธศาสนาจากพระไตรปิฎก ซึ่งเดิมนั้น มีอยู่ในใบลาน เป็นภาษาบาลีเท่านั้น ยังเป็นนิตยสารทางพระพุทธศาสนาเล่มแรกที่กระตุ้นให้เกิดการประยุกต์หลัก พุทธธรรม มาใช้ให้เกิดประโยชน์แก่สังคมร่วมสมัยอย่างกว้างขวางด้วย

## คณะทำงานประจำนิตยสารธรรมจักษุในปัจจุบัน
;คณะที่ปรึกษา
* น.อ.(พิเศษ)วีระ วัฒนนิรันดร์
* น.อ.(พิเศษ)วุฒิ อ่อนสมกิจ
* น.อ.ประยงค์ สุวรรณบุบผา
* นายพิพัฒน์ บุญยง
* นายสุชิน ทองหยวก
* รศ.สุเชาวน์ พลอยชุม

;คณะทำงาน
* แสง จันทร์งาม บรรณาธิการ
* ทองเลี่ยม มาละลา ผู้ช่วยบรรณาธิการ
* วิโรจน์ สายดนตรี  ผู้ช่วยบรรณาธิการ
* พจนารถ สุพรรณกูล ผู้ช่วยบรรณาธิการ
* ณรงค์ เสริมสกุลวัฒน์ ผู้ช่วยบรรณาธิการ
* สงบ เทพเทียนทัศ  ผู้ช่วยบรรณาธิการ
* ปราโมทย์ เพ็งโคตร ผู้ช่วยบรรณาธิการ

## สำนักงานติดต่อ
สำนักงานกองบรรณาธิการนิตยสารธรรมจักษุ ตึกแผนกผลประโยชน์ มูลนิธิมหามกุฏราชวิทยาลัย เขตพระนคร กรุงเทพมหานคร 

หมวดหมู่:นิตยสารในประเทศไทย
หมวดหมู่:ศาสนาพุทธ
รายชื่อสถาบันแพทยศาสตร์ในประเทศไทย

ต่อไปนี้เป็นรายชื่อสถาบันอุดมศึกษาในประเทศไทย ที่เปิดสอนวิชาแพทยศาสตร์โดยได้รับการรับรองหลักสูตรแพทยศาสตรบัณฑิตโดยแพทยสภา

## ดูเพิ่ม
* รายชื่อสถาบันทันตแพทยศาสตร์ในประเทศไทย
* กลุ่มสถาบันแพทยศาสตร์แห่งประเทศไทย (กสพท)

## อ้างอิง


แพทยศาสตร์
แพทยศาสตร์
ยูซีไอชิงแชมป์โลก

250px|thumb|เสื้อสีรุ้ง สำหรับแชมป์โลก ประกอบด้วยแถบสี 5 แถบบนเสื้อสีขาว

**ยูซีไอชิงแชมป์โลก** () เป็นการแข่งขันจักรยานประเภทวันเดียวจบ ที่จัดการแข่งขันโดยสหภาพจักรยานระหว่างประเทศ (Union Cycliste Internationale - UCI) จัดขึ้นครั้งแรกเมื่อ ค.ศ. 1927 ที่เยอรมนี และหมุนเวียนไปตามเมืองต่าง ๆ ทั่วยุโรป การแข่งขันจะจัดเมื่อสิ้นสุดฤดูกาลแข่งขันในแต่ละปี มักจะจัดหลังจบรายการบูเอลตาอาเอสปัญญา ในเดือนกันยายน

ผู้ชนะการแข่งขันรายการนี้จะได้รับการยกย่องว่าเป็นแชมป์โลก และมีสิทธิ์สวม "เสื้อสีรุ้ง" (rainbow jersey) ในการแข่งขันรายการอื่น ๆ โดยแบ่งประเภทดังนี้
* จักรยานถนน (Road)
* สปรินต์ (Sprint)
* จับเวลา (Time-Trial)

การแข่งขันจักรยานชิงแชมป์โลก ถือว่ามีศักดิ์ศรีเทียบเท่ากับตูร์เดอฟร็องส์และจีโรดีตาเลีย ทั้งสามรายการถือว่าเป็น *มงกุฎแห่งจักรยาน* (The Triple Crown of Cycling)

## รายการแข่งขัน
* จักรยานถนนชิงแชมป์โลก
* จักรยานลู่ชิงแชมป์โลก
* จักรยานเสือภูเขาชิงแชมป์โลก
* จักรยานเสือภูเขามาราธอนชิงแชมป์โลก
* จักรยานเออเบินชิงแชมป์โลก
* จักรยานไทรอัลชิงแชมป์โลก
* จักรยานอีสปอตส์ชิงแชมป์โลก
* ไซโคครอสชิงแชมป์โลก
* เกรเวิลชิงแชมป์โลก
* บีเอ็มเอ็กซ์ชิงแชมป์โลก
* จักรยานในร่มชิงแชมป์โลก
* จักรยานคนพิการประเภทถนนชิงแชมป์โลก
* จักรยานคนพิการประเภทลู่ชิงแชมป์โลก

## แหล่งข้อมูลอื่น
* เว็บไซต์อย่างเป็นทางการ การแข่งขันจักรยานชิงแชมป์โลก ปี 2006 ที่ซัลทซ์บวร์ค ออสเตรีย
* เว็บไซต์อย่างเป็นทางการ การแข่งขันจักรยานชิงแชมป์โลก ปี 2007  ที่ชตุทการ์ท เยอรมนี

หมวดหมู่:การแข่งขันจักรยาน
กองทุนสหประชาชาติเพื่อการพัฒนาสตรี

**กองทุนสหประชาชาติเพื่อการพัฒนาสตรี** () หรือรู้จักในชื่อ **ยูนิเฟม** (UNIFEM, มาจากภาษาฝรั่งเศส "Fonds de développement des Nations unies pour la femme") ก่อตั้งขึ้นเมื่อเดือนธันวาคม พ.ศ. 2519 เดิมเพื่อเป็นกองทุนตามความสมัครใจ (voluntary fund) ของทศวรรษเพื่อสตรีสหประชาชาติในปีสตรีสากล (พ.ศ. 2518) ทำหน้าที่สนับสนุนด้านการเงินและเทคนิคแก่โครงการและยุทธศาสตร์นวัตกรรมซึ่งสนับสนุนสิทธิมนุษยชน การมีส่วนร่วมทางการเมืองและความมั่นคงทางเศรษฐกิจของสตรี หลังจากนั้นเป็นต้นมา กองทุนฯ ได้สนับสนุนการมีบทบาทของสตรีและความเท่าเทียมทางเพศผ่านสำนักงานโครงการและประสานกับองค์การสตรีในภูมิภาคหลักของโลก งานในด้านงบประมาณที่ตอบสนองเชิงมิติหญิงชาย (gender responsive budget) เริ่มขึ้นใน พ.ศ. 2539 ในภูมิภาคแอฟริกาใต้ และได้ขยายไปยังแอฟริกาตะวันออก, เอเชียตะวันออกเฉียงใต้, เอเชียใต้, อเมริกากลาง และภูมิภาคเทือกเขาแอนดีส กองทุนฯ ทำงานเพื่อเพิ่มความตระหนักในงบประมาณที่ตอบสนองเชิงมิติหญิงชายทั่วระบบสหประชาชาติ ว่าเป็นเครื่องมือเสริมสร้างการจัดการทางเศรษฐกิจ (economic governance) ในทุกประเทศ

ยูนิเฟมเคยเป็นส่วนหนึ่งของกลุ่มพัฒนาแห่งสหประชาชาติ แต่บทบาทของกลุ่มฯ ปัจจุบันถูกโอนไปยังองค์การสืบทอด คือ องค์การเพื่อสตรีแห่งสหประชาชาติ (UN Women)

ในวันที่ 26 มกราคม พ.ศ. 2549 ยูนิเฟมได้เลือก นิโคล คิดแมน นักแสดงชาวอเมริกันเป็นทูตมิตรภาพขององค์การ

ในเดือนมกราคม พ.ศ. 2554 ยูนิเฟมได้ถูกรวมเข้ากับองค์กรเพื่อสตรีแห่งสหประชาชาติ ร่วมกับสถาบันวิจัยและฝึกอบรมระหว่างประเทศเพื่อความก้าวหน้าของสตรี (International Research and Training Institute for the Advancement of Women), สำนักงานที่ปรึกษาพิเศษด้านปัญหาทางเพศ (Office of the Special Adviser on Gender Issues) และกองความก้าวหน้าของสตรี (Division for the Advancement of Women)

## อ้างอิง

## แหล่งข้อมูลอื่น
* เว็บไซต์กองทุนสหประชาชาติเพื่อการพัฒนาสตรี  ปัจจุบันเปลี่ยนทางไปยัง UN Women

หมวดหมู่:องค์กรย่อยสมัชชาใหญ่แห่งสหประชาชาติ
หมวดหมู่:กลุ่มพัฒนาแห่งสหประชาชาติ
หมวดหมู่:กองทุน
ศูนย์ศึกษาการอพยพแห่งนิวยอร์ก

**ศูนย์ศึกษาการอพยพ** () เป็นองค์การไม่แสวงหาผลกำไร จัดตั้งขึ้นเพื่อจุดประสงค์ในการศึกษาและค้นคว้า การอพยพของบุคคลต่างชาติเข้ามาในสหรัฐ โดยผลงานวิจัยมีการตีพิมพ์ในรูปแบบหนังสือและวารสาร องค์การก่อตั้งใน พ.ศ. 2507 สำนักงานใหญ่ตั้งอยู่ที่นครนิวยอร์ก ในรัฐนิวยอร์ก สหรัฐ

## แหล่งข้อมูลอื่น
* เว็บไซต์ศูนย์ศึกษาการอพยพ

หมวดหมู่:องค์การระหว่างประเทศ
พิพิธภัณฑ์เด็กแห่งชาติ

**พิพิธภัณฑ์เด็กแห่งชาติ** (National Children's Museum) เป็นพิพิธภัณฑ์สำหรับเด็กที่กำลังก่อสร้าง และจะเปิดให้เข้าชมในปี พ.ศ. 2551 ในเมือง วอชิงตัน ดี.ซี. เป็นพิพิธภัณฑ์ที่สร้างต่อมาจาก **พิพิธภัณฑ์เด็กแคปิตอล** (Capital Children's Museum) ที่ปิดตัวลงในปี พ.ศ. 2547 พิพิธภัณฑ์เด็กแห่งชาติหลังใหม่มีพื้นที่ประมาณ 13,000 ตร.ม. (140,000 ตร.ฟุต)ตั้งอยู่บริเวณสถานีรถไฟเมโทร ห่างจากเนชันแนลมอลล์ ไป 2 บล็อก

พิพิธภัณฑ์ออกแบบโดย เซซาร์ เปลลี ผู้ออกแบบตึกเปโตรนาสในกัวลาลัมเปอร์ มาเลเซีย ตึกคู่ที่สูงสุดอันดับ 2และ3 ของโลก

## แหล่งข้อมูลอื่น
* เว็บไซต์อย่างเป็นทางการ

หมวดหมู่:พิพิธภัณฑ์ในสหรัฐ
หมวดหมู่:สิ่งก่อสร้างในวอชิงตัน ดี.ซี.
เทศกาลทุ่งทานตะวันบาน

**เทศกาลทุ่งทานตะวันบาน** เป็นชื่อเรียกเทศกาลรวม ๆ ในการจัดชมดอกทานตะวันในบริเวณภาคกลางของประเทศไทย จะจัดขึ้นโดยจะมีในช่วงเดือนพฤศจิกายน - กุมภาพันธ์  ของทุกปี โดยมีพื้นที่ปลูกใน อำเภอพัฒนานิคม บางส่วนของอำเภอเมืองลพบุรี รวมทั้งบริเวณโดยรอบเขื่อนป่าสักชลสิทธิ์ และรวมถึงพื้นที่ติดต่อกันในจังหวัดสระบุรีอีกด้วย

การเยี่ยมชมทุ่งทานตะวันบาน สามารถเดินทางมาได้หลายเส้นทาง โดยทางถนนให้เดินทางมาตามถนนพหลโยธิน ก่อนเข้าเมืองลพบุรี 5 กิโลเมตร ให้เลี้ยวขวา เข้าเส้นทางไป อำเภอพัฒนานิคม (ตามทางหลวงหมายเลย 3017) มุ่งหน้าเขื่อนป่าสักชลสิทธิ์ หรือเส้นทางที่สอง เดินทางตามถนนพหลโยธิน มาถึงสามแยกพุแค ให้ไปทางจังหวัดเพชรบูรณ์ (ตามทางหลวงหมายเลข 21) มุ่งหน้าสู่อำเภอพัฒนานิคมเช่นกัน ซึ่งทั้งสองเส้นทางนี้ในช่วงที่มีเทศกาลทุ่งทานตะวันบาน จะมีทิวทัศน์สองข้างทางที่สวยงามมาก สามารถเยี่ยมชม ถ่ายภาพ ในทุ่งทานตะวันได้ โดยอาจเสียค่าเยี่ยมชมเล็กน้อย รวมทั้งยังสามารถซื้อของฝาก เช่น  น้ำผึ้ง ของฝากจากจังหวัดลพบุรี  หรือผลิตภัณฑ์จากดอกทานตะวันได้อีกด้วย

อีกเส้นทางหนึ่งที่นิยมคือ เส้นทางรถไฟ โดยจะมีรถไฟออกเดินทางจาก สถานีรถไฟหัวลำโพงทุกวัน ซึ่งสามารถสอบถามข้อมูลจากการรถไฟแห่งประเทศไทยโดยการโทร 1690 โดยขบวนรถไฟจะวิ่งผ่านอ่างเก็บน้ำของ เขื่อนป่าสักชลสิทธิ์บางขบวนจะจอดที่ เขื่อนป่าสักชลสิทธิ์เพื่อให้ผู้โดยสารได้แวะถ่ายภาพอีกด้วย

## อ้างอิง

หมวดหมู่:เทศกาลในประเทศไทย
หมวดหมู่:การท่องเที่ยวในจังหวัดลพบุรี
หมวดหมู่:การท่องเที่ยวในจังหวัดสระบุรี
หมวดหมู่:วันสำคัญในเดือนพฤศจิกายน
หมวดหมู่:วันสำคัญในเดือนธันวาคม
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
วงศ์ปลานกแก้ว

:*บทความนี้กล่าวถึงปลานกแก้วที่เป็นปลาทะเล ส่วนปลานกแก้วที่เป็นปลาหมอน้ำจืด ดูที่บทความ[[ปลาหมอนกแก้ว]]*
**ปลานกแก้ว** () เป็นปลาทะเลกระดูกแข็งในวงศ์ Scaridae ในอันดับปลากะพง (Perciformes)  

เป็นปลาที่มีขนาดโตเต็มที่มีประมาณ 30-70 เซนติเมตร มีลักษณะทั่วไปคล้ายคลึงกับปลาในวงศ์ปลานกขุนทอง (Labridae) อาศัยอยู่ตามแนวปะการังเขตร้อนและเขตอบอุ่น ในน่านน้ำไทยพบได้ในฝั่งอ่าวไทยและทะเลอันดามัน พบมากกว่า 20 ชนิด เป็นปลาที่มีฟันแหลมคมคล้าย ๆ จะงอยของนกแก้วอันเป็นที่มาของชื่อเรียก จะงอยปากยืดหดได้ เกล็ดมีขนาดใหญ่  เส้นข้างลำตัวขาดตอน ครีบหางกลมมนหรือตัดตรง เป็นปลาที่กินฟองน้ำ, ปะการังหรือสาหร่ายเป็นอาหาร บ่อยครั้งจะพบรวมฝูงขณะหาอาหาร เวลาว่ายนำจะดูสง่างามเหมือนนกกำลังบินในอากาศ

ปลานกแก้วเป็นปลาที่มีสีสันสวยงาม โดยปลาตัวผู้จะมีสีสันสวยงามปลาตัวเมีย ลำตัวรียาว ส่วนใหญ่มีครีบหางแบบเว้าโดยขอบบนและขอบล่างของครีบหางมักยื่นยาวออก มีฟันคล้าย ๆ จะงอยปากนกแก้วเพื่อนำมาใช้ขูดกินปะการัง  และมีฟันอีกชุดในคอหอยด้วย ซึ่งเมื่อกัดแทะนั้นจะเกิดเป็นเสียง เวลาถ่ายจะถ่ายออกมาเป็นผงตะกอนซึ่งมีประโยชน์ต่อแนวปะการัง  สามารถเปลี่ยนเพศได้ ออกหากินในเวลากลางวัน นอนหลับในเวลากลางคืน  เมื่อนอนปลานกแก้วจะนอนตามซอกหินแล้วปล่อยเมือกออกมาห่อหุ้มร่างกายเพื่อป้องกันอันตรายจากพวกสัตว์ทะเลต่าง ๆ เช่น พวกหนอนพยาธิหรือปรสิตที่จะมาทำร้ายหรือมารบกวน 

ปัจจุบันมีการจับปลานกแก้วในแนวปะการังธรรมชาติมาเลี้ยง และนำมาเป็นอาหารจำนวนมาก ทำให้ประชากรลดลงอย่างรวดเร็ว และส่งผลกระทบต่อระบบนิเวศ เนื่องจากปลานกแก้วมีประโยชน์ในการสร้างสมดุลของระบบนิเวศแนวปะการัง 

ดังนั้นจึงมีการรณรงค์ให้หยุดกินปลานกแก้ว เนื่องจากพบว่า ปลานกแก้วทุกตัวมาจากการประมงที่ผิดกฎหมาย เพราะปลานกแก้วมีถิ่นอาศัยอยู่ในแนวปะการัง และแนวปะการังเกือบทั้งหมดในประเทศไทยมีกฎหมายคุ้มครอง

## ดูเพิ่ม
*วงศ์ปลานกขุนทอง

## อ้างอิง

## แหล่งข้อมูลอื่น
*ปลานกแก้ว—เครื่องผลิตทราย
*วงศ์ Scaridae - Parrotfishes 
*http://www.pmbc.go.th/webpmbc/MarineFish/parrotfish.htm 

นกแก้ว
หมวดหมู่:ปลาน้ำเค็ม
หมวดหมู่:ปลาเศรษฐกิจ
หมวดหมู่:วงศ์ปลานกแก้ว
มณฑลไหหลำ

**ไหหลำ** หรือ **ไห่หนาน** () เป็นมณฑลของประเทศจีนที่มีขนาดเล็กที่สุด ตั้งอยู่ทางใต้สุดของประเทศ ประกอบด้วย เกาะหลายเกาะในทะเลจีนใต้ โดยเกาะที่ใหญ่ที่สุดคือ เกาะไหหลำ ซึ่งมีช่องแคบฉฺยงโจวคั่นกลางระหว่างคาบสมุทรเหลย์โจวของมณฑลกวางตุ้งกับเกาะไหหลำ เมื่อชาวจีนพูดเกี่ยวกับ "ไห่หนาน" ในภาษาจีน มักจะหมายถึงเฉพาะเกาะไหหลำ เมื่อพูดถึงมณฑลไหหลำจะใช้คำว่า "ไห่หนานเฉิ่ง" เมืองหลวงคือ ไหโข่ว

## ประวัติ

วันที่ 1 ตุลาคม พ.ศ. 2527 รัฐบาลจีนได้ตั้งเป็นเขตปกครองไห่หนาน (海南行政区) ซึ่งยังคงเป็นส่วนหนึ่งของมณฑลกวางตุ้ง และต่อมาในปี 2531 แยกออกจากมณฑลกวางตุ้งเป็นมณฑลไห่หนาน หลังการแยกออกเป็นมณฑล ไห่หนานถูกกำหนดให้เป็นเขตเศรษฐกิจพิเศษเพื่อการลงทุนโดยจากนักลงทุนชาวจีนโพ้นทะเล ซึ่งจัดอยู่ใน เขตเศรษฐกิจพิเศษของจีน (SEZs) ส่วนหนึ่งของการปฏิรูปเศรษฐกิจจีน

## การแบ่งเขตการปกครอง
มณฑลไหหลำใช้ระบบการแบ่งเขตปกครองต่างจากมณฑลและเขตปกครองอื่น ๆ ของประเทศจีน โดยปกติ มณฑลส่วนใหญ่จะแบ่งออกเป็นระดับจังหวัด แต่ละจังหวัดแบ่งออกเป็นระดับอำเภอ ดังนั้น ระดับอำเภอจะไม่เป็นหน่วยย่อยของมณฑลโดยตรง แต่ในมณฑลไหหลำ เกือบทุกเขตปกครองระดับอำเภอจะเป็นหน่วยย่อยของมณฑลโดยตรง (ยกเว้น 8 เขตในไหโข่วและซานย่า) วิธีการปกครองแบบนี้เกิดจากประชากรของมณฑลไหหลำที่เบาบาง ซึ่งมีประมาณ 8 ล้านคน และสิ้นปี ค.ศ. 2020 มีประชากรจำนวน 10.08 ล้านคน

500px|thumb|center|แผนที่ของมณฑลไหหลำ

;ระดับจังหวัด
* (1) นครไหโข่ว (海口市) ซึ่งแบ่งต่อออกไปอีก 4 เขต:
** เขตหลงหฺวา (龙华区)
** เขตซิ่วยิง (秀英区)
** เขตฉยงชาน (琼山区)
** เขตเหม่ย์หลาน (美兰区)
* (2) นครซานย่า (三亚市)
** เขตจี๋หยาง (吉阳区)
** เขตเทียนหยา (天涯区)
** เขตไห่ถัง (海棠区)
** เขตหยาโจว (崖州区)
* (19) นครซันชา (三沙市)
* (3) นครตานโจว (儋州市)

;ระดับอำเภอ
* นครระดับอำเภอ:
** (8) นครเหวินชาง (文昌市)
** (4) นครฉงไห่ (琼海市)
** (5) นครวั่นหนิง (万宁市)
** (6) นครอู๋จื่อชาน (五指山市)
** (7) นครตงฟาง (東方市)
* อำเภอ:
** (9) อำเภอหลินเกา (臨高縣)
** (10) อำเภอเฉิงไม่ (澄邁縣)
** (11) อำเภอติ้งอัน (定安縣)
** (12) อำเภอถุนชาง (屯昌縣)
* เขตปกครองตนเอง:
** (13) อำเภอปกครองตนเองชนชาติหลี ชางเจียง (昌江黎族自治縣)
** (14) อำเภอปกครองตนเองชนชาติหลี ไป๋ชา (白沙黎族自治縣)
** (15) อำเภอปกครองตนเองชนชาติหลีและม้ง ฉงจง (琼中黎族苗族自治縣)
** (16) อำเภอปกครองตนเองชนชาติหลี หลิงฉุ่ย (陵水黎族自治縣)
** (17) อำเภอปกครองตนเองชนชาติหลีและม้ง เป่าถิง (保亭黎族苗族自治縣)
** (18) อำเภอปกครองตนเองชนชาติหลี เล่อตง (乐东黎族自治縣)

## อ้างอิง

## หนังสืออ่านเพิ่มเติม
* D'Arcy Brown, Liam (2003). *Green Dragon, Sombre Warrior: travels to China's extremes*. London: John Murray. 
* Edmonds, Richard Louis. "Hainan province and its impact on the geography of China", *Geography*, Vol. 74, No. 2 (April 1989), pp.&nbsp;165–169

## แหล่งข้อมูลอื่น

* 
* 
*  ที่ HKTDC
* 
*  ที่ the National Library of Singapore

หไหลำ
ไหหลำ
ห
หมวดหมู่:เกาะในประเทศจีน
ไหหลำ
หมวดหมู่:รัฐและดินแดนที่ก่อตั้งในปี พ.ศ. 2531
แม่

[thumb|ภาพถ่ายของ[อุไรวรรณ ศิวะกุล (ซ้าย) มารดาของอธิปพร ศิวะกุล (ขวา)]]

**แม่** หรือ **มารดา** เป็นคำที่เรียกผู้ให้กำเนิด และโดยทั่วไป คือ แม่ที่เป็นบุคคลสำคัญของครอบครัวแบบ *[[พ่อ]]-แม่-[[ลูก]]* ในเชิงจริยธรรมยึดถือให้แม่เป็นผู้มีพระคุณต่อลูกเพราะเป็นผู้ให้กำเนิด

สุจิตต์ วงษ์เทศ นักวิชาการผู้เชี่ยวชาญด้านประวัติศาสตร์ ได้ระบุถึงคำว่า แม่ ในวัฒนธรรมไทยไว้ว่า *แม่* เป็นคำร่วมที่พบในวัฒนธรรมร่วมของสุวรรณภูมิซึ่งรวมถึงวัฒนธรรมไทย (ในที่นี้หมายถึงวัฒนธรรมร่วมบนคาบสมุทรอินโดจีน) ออกเสียงต่างกันบ้าง ใกล้เคียงกันบ้าง เช่น ในภาษาเขมรใช้คำว่า *เม* เป็นต้น แต่มีความหมายรวมเหมือนกันหมด คือ ผู้เป็นใหญ่, หัวหน้า, ประธาน ฯลฯ นอกจากนี้ภาษาตระกูลไทย-ลาว ยกย่องลำน้ำใหญ่เป็น "แม่" เช่น ภาคกลางและภาคใต้เรียก *แม่น้ำ* เช่น แม่น้ำเจ้าพระยา ในขณะที่ภาคเหนือและภาคอีสานเรียก *น้ำแม่* เช่น น้ำแม่ปิง น้ำแม่ลาว น้ำแม่กก น้ำแม่อิง สังเกตได้จากมีข้อสันนิษฐานหนึ่งว่าชื่อแม่กลองจะเรียกตามประเพณีลาวว่าน้ำแม่กลองมาก่อน แล้วปรับเปลี่ยนเรียกสมัยหลังว่า แม่น้ำแม่กลอง

ในขณะเดียวกัน ในภาษาไทย คำว่าแม่ยังใช้เป็นคำนำหน้าในความหมายอื่นที่เกี่ยวกับ *เพศหญิง* และ *ความเป็นใหญ่* เช่น
* ใช้เรียกผู้หญิงที่มีอายุน้อยกว่าด้วยความสนิทสนม เช่น นางพลอย จะเรียกว่า แม่พลอย
* ใช้นำหน้านามเพศหญิงผู้เป็นหัวหน้าหรือทำงานอย่างใดอย่างหนึ่ง เช่น แม่ค้า, แม่ครัว, แม่ยก
* ใช้เรียกคนผู้เป็นหัวหน้าหรือเป็นนายโดยไม่จำกัดเพศ เช่น แม่ทัพ แม่กอง
* ใช้นำหน้าเพื่อเป็นคำยกย่องเทวดาผู้หญิงบางองค์ เช่น แม่คงคา แม่ธรณี แม่โพสพ, บางทีก็ใช้ว่า *เจ้าแม่* เช่น เจ้าแม่กาลี หรือ *พระแม่*เช่น พระแม่มารีย์
* เรียกสิ่งที่เป็นประธานหรือเป็นหลักใหญ่สำคัญของสิ่งต่าง ๆ ในพวกเดียวกัน เช่น แม่กระได แม่แคร่ แม่แบบ แม่สี แม่แรง 
* เรียกสิ่งที่เป็นชิ้นใหญ่กว่าในของที่เป็นคู่ เช่น แม่กุญแจ - ลูกกุญแจ

ในเชิงวัฒนธรรม แม่มักจะมาคู่กับการยกย่องโดยเฉพาะความรักของแม่ที่มีต่อลูกที่มักพบในวรรณคดีไทยหลายเรื่อง เช่น มีบทประพันธ์แปลเกี่ยวกับความรักของแม่ของพระราชธรรมนิเทศ ไว้ดังนี้

## อ้างอิง

## แหล่งข้อมูลอื่น
* ข้อมูลแม่และเด็ก 
* ข้อมูลที่สำคัญสำหรับคุณแม่มือใหม่ 

หมวดหมู่:พัฒนาการของมนุษย์
หมวดหมู่:ครอบครัว
เปโตรนาส

**เปโตรนาส** สามารถหมายถึง
* บริษัทเปโตรนาส หรือ ปิโตรเลียมนาชันแนลเบอร์ฮาด บริษัทน้ำมันของมาเลเซีย และเป็นเจ้าของตึกแฝดเปโตรนาส
* อาคารเปโตรนาสทาวเวอร์ ตึกแฝดในกัวลาลัมเปอร์ ประเทศมาเลเซีย
สถานพยาบาลมงชัวซี

**สถานพยาบาลมงชัวซี** (; กลีนิกเดอมงชัวซี) เป็นสถานพยาบาล ตั้งอยู่ในเมืองโลซาน ประเทศสวิตเซอร์แลนด์ ในสถานพยาบาลประกอบไปด้วยร้านอาหารและโรงแรม

สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี ประสูติที่โรงพยาบาลแห่งนี้

## แหล่งข้อมูลอื่น
* เว็บไซต์สถานพยาบาลมงซัวซี
* Clinique Shop

หมวดหมู่:โรงพยาบาล
เปโตรนาสทาวเวอร์

**เปโตรนาสทาวเวอร์** (; ) เป็นตึกระฟ้าคู่ 88 ชั้นที่สูงมากในกัวลาลัมเปอร์ ประเทศมาเลเซีย โดยมีความสูง  อาคารนี้เคยเป็นตึกที่สูงที่สุดในโลกแทนที่เซียรส์ทาวเวอร์ในสหรัฐอเมริกา ใน ค.ศ. 1998 ถึง 2003 จนกระทั่งถูกทำลายสถิติโดยไทเป 101 ที่สร้างแล้วเสร็จใน ค.ศ. 2004 และเปโตรนาสทาวเวอร์เป็นตึกระฟ้าแฝดที่สูงที่สุดในโลก และเคยเป็นตึกที่สูงที่สุดในประเทศมาเลเซีย จนกระทั่งดิเอกซ์เชนจ์ 106 แซงขึ้นมาใน ค.ศ. 2019 เปโตรนาสทาวเวอร์เป็นแลนด์มาร์กสำคัญในกัวลาลัมเปอร์ ร่วมกับหอคอยกัวลาลัมเปอร์กับเมอร์เดกา 118 และสามารถมองเห็นได้ในหลายแห่งทั่วนคร

## ประวัติแและสถาปัตยกรรม
ระบบโครงสร้างของเปโตรนาสทาวเวอร์เป็นรูปท่อในเค้าโครงแบบท่อที่คิดค้นโดยสถาปนิก Fazlur Rahman Khan การใช้โครงสร้างท่อสำหรับอาคารที่สูงมากเป็นปรากฏการณ์ที่พบได้ทั่วไป
ตึกสูง 88 ชั้นสร้างด้วยคอนกรีตเสริมเหล็กเป็นส่วนใหญ่ โดยมีซุ้มเหล็กและกระจกที่ออกแบบให้คล้ายกับลวดลายที่พบในศิลปะอิสลาม ซึ่งเป็นภาพสะท้อนของศาสนาอิสลามในประเทศมาเลเซีย อิทธิพลของอิสลามอีกอย่างหนึ่งในการออกแบบคือภาพตัดขวางของอาคารตามรุบอุลฮิซบ์ แม้ว่าจะมีการเพิ่มส่วนวงกลมเพื่อตอบสนองความต้องการพื้นที่สำนักงาน

## คลังภาพ

File:The Twins SE Asia 2019 (49171985716).jpg|เปโตรนาสทาวเวอร์กับอาคารรอบตึกในเดือนธันวาคม ค.ศ. 2019
File:Petronas Towers at night (7025662613).jpg|เปโตรนาสทาวเวอร์กับย่านธุรกิจเคแอลซีซีในเวลากลางคืน
File:Petronas Towers, Kuala Lumpur (3323152170).jpg|เปโตรนาสทาวเวอร์เวลากลางคืน ถ่ายจาก Traders Hotel ชั้นที่ 29
File:Petronas Towers at Night - from the base upwards.jpg|เปโตรนาสทาวเวอร์มองจากฐานในเวลากลางคืนพร้อมธงชาติมาเลเซียขนาดใหญ่
File:Petronas Towers at sunset.JPG|เปโตรนาสทาวเวอร์ตอนดวงอาทิตย์ตก
File:Petronas Twin Towers, Kuala Lumpur.jpg|เปโตรนาสทาวเวอร์ในเวลากลางคืน ถ่ายจากข้างหลัง
File:Petronas Towers.JPG|
File:Petronas Tower spire.JPG|หนึ่งในยอดแหลมของเปโตรนาสทาวเวอร์
File:Inside View of Festival Time.jpg|ภายในศูนย์การค้าของเปโตรนาสทาวเวอร์ในช่วงเทศกาล
File:Petronas Towers by Day.jpg|เปโตรนาสทาวเวอร์มองจากฐาน
File:Petronas Twin Towers in Kuala Lumpur (2) (10498382174).jpg|เปโตรนาสทาวเวอร์มองจากฐาน
File:Petronas Twin Towers in Kuala Lumpur (1) (10498571923).jpg|รายละเอียดหนึ่งในอาคาร
File:KLCC illuminated at night.jpg|ไฟข้างนอกเคแอลซีซีในเวลากลางคืน


## อ้างอิง

## แหล่งข้อมูลอื่น

* เว็บไซต์ทางการของเปโครนาสทาวเวอร์
* Petronas Tower 1 on CTBUH Skyscraper Center
* Petronas Tower 2 on CTBUH Skyscraper Center
* 
* Introduction and Overview of the Petronas Towers
* 

หมวดหมู่:หอคอยแฝด
หมวดหมู่:ตึกระฟ้าในกัวลาลัมเปอร์
ปูราชินี

**ปูราชินี** หรือ **ปูสามสี** (ชื่อวิทยาศาสตร์: *Thaiphusa sirikit*) เป็นปูประเภทหนึ่งพบได้ตามภูเขา ถูกพบครั้งแรกเมื่อ พ.ศ. 2527 บริเวณจังหวัดนราธิวาส โดย นายสุรพล ดวงแข และว่าที่ ร้อยตรี พิทักษ์ ชิดเครือ ตำแหน่ง หัวหน้าหน่วยทหารพราน (กองทัพภาคที่ 4) 

ปูราชินีมีปากและขามีสีแดงและส้ม ก้ามมีสีขาว  และกระดองมีสีน้ำเงินอมม่วง เชื่อว่าสามารถเปลี่ยนสีได้เรื่อย ๆ ตามฤดูกาล  ตัวเต็มวัยมีขนาดประมาณ 12.5 มิลลิเมตร โดยทางจุฬาลงกรณ์มหาวิทยาลัยได้ขอพระราชทานพระราชานุญาตใช้ชื่อ สิริกิติ์ เป็นชื่อวิทยาศาสตร์ เพื่อเทิดพระเกียรติและเฉลิมพระเกียรติในวาระครบ 5 รอบของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และได้ทรงพระราชทานให้ในวันที่ 23 ธันวาคม พ.ศ. 2534 ปัจจุบันพบเป็นปูประจำถิ่นในป่าพรุน้ำจืดบริเวณลุ่มน้ำน้อย อุทยานแห่งชาติทองผาภูมิ และอุทยานแห่งชาติไทรโยค จังหวัดกาญจนบุรี และไม่เคยมีรายงานพบที่อื่นอีกเลย  มีสถานภาพเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

## อ้างอิง
* 

## ดูเพิ่ม
* ปูเจ้าฟ้า
*ปูทูลกระหม่อม

## แหล่งข้อมูลอื่น
* รายละเอียดปูราชินี  

ราชินี

หมวดหมู่:สัตว์ที่พบในประเทศไทย
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

หมวดหมู่:สัตว์ป่าคุ้มครอง
หมวดหมู่:สิ่งมีชีวิตเฉพาะถิ่น
Ph (ทวิอักษร)

**Ph** หรือ **ph** เป็นทวิอักษรที่พบได้ในภาษาอังกฤษ ฝรั่งเศส เยอรมัน และภาษาอื่นโดยส่วนใหญ่ใช้แทนเสียง ฟ ซึ่งมีเสียง [f] โดยคำศัพท์ในภาษาอังกฤษที่มีอักษร ph ส่วนใหญ่เป็นคำศัพท์ที่มาจากภาษากรีก

ในการถอดจากอักษรไทยเป็นอักษรโรมัน กำหนดให้ ph ใช้แทนอักษร พ ภ ผ ซึ่งมีเสียง  ในขณะที่การทับศัพท์จากภาษาอังกฤษหรือภาษาอื่นมาเป็นภาษาไทย กำหนดให้ ph แทนด้วยอักษร ฟ

## อ้างอิง

หมวดหมู่:ทวิอักษร
มวลชนสัมพันธ์

**มวลชนสัมพันธ์** คือ ชมส.การทำกิจกรรมที่ภาครัฐร่วมกับชุมชน หรือชาวบ้าน เพื่อประชาชนได้มีส่วนร่วมในการแสดงความคิดเห็น   โดยมีการประชุม หน้าที่หลักส่วนงานที่เกี่ยวข้อง  ออกพบปะเยี่ยมเยียนแสวงหาความร่วมมือจากประชาชน และ การมีส่วนร่วมกับชุมชน

หมวดหมู่:สังคม
หอศิลป์สมเด็จพระนางเจ้าสิริกิติ์ พระบรมราชินีนาถ

**หอศิลป์สมเด็จพระนางเจ้าสิริกิติ์ พระบรมราชินีนาถ** เป็นหอศิลป์จัดแสดงนิทรรศการของศิลปินไทย โดยเฉพาะศิลปินรุ่นใหม่ที่มีผลงานดีเด่นแต่ยังไม่เป็นที่รู้จักแพร่หลาย ตลอดจนศิลปินอาวุโสที่ได้รับการยกย่อง สลับสับเปลี่ยนจัดแสดงนิทรรศการหมุนเวียนตลอดปี ตั้งอยู่ที่ถนนราชดำเนินกลาง แขวงวัดบวรนิเวศ เขตพระนคร กรุงเทพมหานคร ก่อตั้งขึ้นตามพระราชดำริในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยพระองค์เสด็จฯ มาทรงเป็นประธานในพิธีเปิดหอศิลป์แห่งนี้เมื่อ วันเสาร์ที่ 9 สิงหาคม พ.ศ. 2546

## ประวัติ
สืบเนื่องจากธนาคารกรุงเทพ จำกัด (มหาชน) และมูลนิธิธนาคารกรุงเทพ ได้จัดประกวด จิตรกรรมบัวหลวง ต้นแบบภาพปัก เพื่อมูลนิธิส่งเสริมศิลปาชีพในพระบรม ราชินูปถัมภ์ โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อม เสด็จพระราชดำเนินมา พระราชทานรางวัล และเสด็จทอดพระเนตรผลงาน จิตรกรรม ณ ธนาคารกรุงเทพ จำกัด (มหาชน) สำนักงานใหญ่ สีลม ถนนสีลม แขวงสีลม เขตบางรัก กรุงเทพมหานคร เมื่อวันที่ 15 มิถุนายน พ.ศ. 2544 ด้วยสำนึกในพระมหากรุณาธิคุณนี้ นายชาตรี โสภณพนิช ประธานกรรมการ ธนาคารกรุงเทพ จำกัด (มหาชน) ร่วมกับผู้มีจิตศรัทธาได้ทูลเกล้าฯ ถวายเงินเพื่อทรงใช้สอยตามพระราชอัธยาศัย พระองค์ได้มีพระมหากรุณาธิคุณโปรดเกล้าฯ พระราชทานเงินจำนวนนี้แก่นายชาตรี โสภณพนิช ให้เป็นทุนประเดิมในการจัดสร้างหอศิลป์สำหรับใช้เป็นสถานที่จัดแสดงนิทรรศการของศิลปินไทย โดยเฉพาะศิลปินรุ่นใหม่ที่มีผลงานดีเด่น แต่ยังไม่เป็นที่รู้จักแพร่หลาย ตลอดจนศิลปินอาวุโสที่ได้รับการยกย่อง

ประธานกรรมการธนาคารกรุงเทพ จำกัด (มหาชน) จึงได้ริเริ่มโครงการจัดตั้งหอศิลป์แห่งใหม่ขึ้นตามพระราชดำริ โดยใช้ที่ทำการของธนาคารกรุงเทพ จำกัด (มหาชน) สาขาสะพานผ่านฟ้าลีลาศ และศูนย์สังคีตศิลป์เดิมปรับปรุงใหม่เป็นหอศิลป์ และได้รับพระราชทานพระราชานุญาตให้อัญเชิญพระนามาภิไธยเป็นมงคลนามว่า “หอศิลป์สมเด็จพระนางเจ้าสิริกิติ์ พระบรมราชินีนาถ”(The Queen’s Gallery) สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าโปรดกระหม่อม เสด็จพระราชดำเนินมาทรงเป็นประธานในพิธีเปิดเมื่อวันเสาร์ที่ 9 สิงหาคม พ.ศ. 2546 เวลา 17.30 น.

## พื้นที่แสดงงาน
เป็นอาคาร 5 ชั้น มีพื้นที่ขนาด 3,700 ตร.ม. โดยชั้นที่ 1 - 4 จะเป็นห้องจัดแสดงนิทรรศการ และชั้นที่ 5 จะเป็นห้องสำหรับทำกิจกรรมต่าง ๆ
600px|thumb|center|ห้องจัดแสดงนิทรรศการชั้นที่ 1

## แหล่งข้อมูลอื่น
* เว็บไซต์หอศิลป์สมเด็จพระนางเจ้าสิริกิติ์ พระบรมราชินีนาถ 

## อ้างอิง

หมวดหมู่:พิพิธภัณฑ์ในเขตพระนคร
หมวดหมู่:พิพิธภัณฑ์ศิลปะและหอศิลป์ในกรุงเทพมหานคร

หมวดหมู่:สถานที่ที่ตั้งชื่อตามพระนามของสมเด็จพระบรมราชชนนีพันปีหลวง
แหลมพรหมเทพ

270px|thumb|แหลมพรหมเทพ
**แหลมพรหมเทพ** เป็นสถานที่ท่องเที่ยวแห่งหนึ่งในจังหวัดภูเก็ต ตั้งอยู่ห่างจากหาดราไวย์ประมาณ 2 กิโลเมตร เป็นแหลมที่อยู่ตอนใต้สุดของจังหวัดภูเก็ต มีทัศนียภาพที่สวยงาม และเป็นจุดชมพระอาทิตย์ตกดินที่ได้รับความนิยม เป็นที่ตั้งของประภาคารกาญจนาภิเษก สุดปลายของแหลมพรหมเทพ มีชื่อว่าแหลมเจ้า บริเวณตัวแหลมซึ่งยื่นออกไปในทะเล มีลักษณะโดดเด่นเป็นเอกลักษณ์ด้วยต้นตาลที่ขึ้นอยู่กลุ่มใหญ่ 

แหลมพรหมเทพ ถูกจัดเป็นหนึ่งในโครงการมหัศจรรย์เมืองไทย 12 เดือน 7 ดาว 9 ตะวัน ของการท่องเที่ยวแห่งประเทศไทย จุดเด่นคือ "ชมพระอาทิตย์ตกทะเล สวยที่สุดในประเทศไทย"

## ประภาคารกาญจนาภิเษก

**ประภาคารกาญจนาภิเษก** เป็นประภาคารที่แหลมพรหมเทพ ตำบลราไวย์ อำเภอเมืองภูเก็ต จังหวัดภูเก็ต สร้างขึ้นโดยกองทัพเรือและประชาชนชาวภูเก็ต เนื่องในวโรกาสที่ พระบาทสมเด็จพระเจ้าอยู่หัว ทรงครองสิริราชสมบัติ ครบ 50 ปี ในปีพุทธศักราช 2539 นอกเหนือจากประโยชน์ในการเดินเรือแล้ว ยังเป็นสถานที่ท่องเที่ยวที่สำคัญแห่งหนึ่งของภูเก็ตด้วย

ข้อมูลจากบัญชีทำเนียบไฟของกองทัพเรือ ประภาคารกาญจนาภิเษกตั้งอยู่ในพื้นที่ของแหลมพระเจ้า (คาดว่าเป็นอีกชื่อของแหลมพรหมเทพ) โดยสร้างขึ้นเมื่อวันที่ 12 เมษายน พ.ศ. 2539 ลักษณะไฟของประภาคาร เป็นไฟวับเดี่ยวสีขาว ทุก ๆ 9 วินาที โดยเป็นช่วงสว่าง 0.21 วินาที และช่วงมืด 8.79 วินาที ตัวหอสร้างจากคอนกรีตรูปทรงหอคอยสีขาว ตัวโคมไฟสูงจากระดับน้ำทะเลปานกลาง 95 เมตร มีระยะมองเห็นได้ไกล 22 ไมล์ทะเล (ประมาณ 41 กิโลเมตร)

## อ้างอิง

## แหล่งข้อมูลอื่น
* 
* 
;ประภาคารกาญจนาภิเษก
* 
* 

หมวดหมู่:สถานที่ท่องเที่ยวในจังหวัดภูเก็ต
หมวดหมู่:มหัศจรรย์เมืองไทย
พรหมเทพ
หมวดหมู่:ภูมิศาสตร์ของจังหวัดภูเก็ต
หมวดหมู่:อำเภอเมืองภูเก็ต
หมวดหมู่:ประภาคารในประเทศไทย
โฟล์กซองคำเมือง

**โฟล์กซองคำเมือง** คือเพลงประจำถิ่นภาคเหนือ ที่ใช้ภาษาถิ่นพื้นเมือง หรือ คำเมืองขับร้อง ลักษณะใกล้เคียงกับเพลงลูกทุ่ง และหมอลำ ทางภาคอีสาน แต่ทำนองนั้นใกล้เคียงกับเพลงสมัยปัจจุบันมากกว่า

นักร้องที่มีชื่อเสียงในเพลงประเภทนี้ คือ จรัล มโนเพ็ชร

## ลักษณะทั่วไป
ลักษณะเด่นของเพลงเหล่านี้คือการใช้ภาษาเหนือล้วนๆ ในบทเพลงส่วนใหญ่มีความไพเราะทั้งในด้านท่วงทำนองและการขับร้อง ไม่ว่าจะเป็นทำนองแบบท้องถิ่น ทำนองที่ดัดแปลงมาจากเพลงต่างประเทศหรือทำนองที่แต่งขึ้นเอง

## นักร้องที่มีชื่อเสียง
จรัล มโนเพชร มิใช่ศิลปินล้านนาเพียงคนเดียว ยังมีนักร้องนักแต่งเพลงอีกหลายคนที่มีผลงานในยุคเดียวกับจรัล แต่ข้อเด่นที่กล่าวข้างต้นทำให้เขาเป็นแบบอย่างของศิลปินท้องถิ่นที่ผลิตงานเพื่อเชิดชูและรักษาความเป็นท้องถิ่นเอาไว้ การที่เพลงคำเมืองของจรัลได้รับความนิยมอย่างมาก ได้ส่งผลให้เพลงคำเมืองของนักร้องคนอื่น ๆ เช่น ว.วัชญาน์ วินัย พันธุรักษ์ นิทัศน์ ละอองศรี และวงไม้เมือง ปรากฏสู่ท้องตลาดในเวลาต่อมา

หมวดหมู่:แนวดนตรี
ทัวร์ ออฟ สยาม

**การแข่งขันจักรยานทางไกลนานาชาติ ทัวร์ ออฟ สยาม** () เป็นการแข่งขันจักรยานทางไกลในประเทศไทย  จัดขึ้นเป็นระยะเวลา 1 สัปดาห์ ในช่วงกลางเดือนมกราคม การจัดการแข่งขันดำเนินการโดยสมาคมจักรยานแห่งประเทศไทย ในพระบรมราชูปถัมภ์ และบรรจุอยู่ในปฏิทินของสหพันธ์จักรยานนานาชาติ (Union Cycliste Internationale - UCI) ตั้งแต่ พ.ศ. 2548 โดยผู้ชนะการแข่งขันจะได้รับถ้วยรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

* ครั้งที่ 1 **ทัวร์ ออฟ สยาม 2005** ระยะเวลา 6 วัน ตั้งแต่วันที่ 16 - 21 มกราคม พ.ศ. 2548 ระยะทาง 859.8 กิโลเมตร  จากเชียงใหม่ เส้นทางผ่านจังหวัดแพร่ พิษณุโลก เพชรบูรณ์ นครราชสีมา  และไปเข้าเส้นชัยที่เขาใหญ่ นครนายก 

* ครั้งที่ 2 **แสงโสม ทัวร์ ออฟ สยาม 2006** ระยะเวลา 7 วัน ตั้งแต่วันที่ 15 - 21 มกราคม พ.ศ. 2549 ระยะทาง 870 กิโลเมตร จากลานพระบรมรูปทรงม้า กรุงเทพมหานคร และพุทธมณฑล เส้นทางผ่านจังหวัดประจวบคีรีขันธ์ ชุมพร ระนอง พังงา และไปเข้าเส้นชัยที่แหลมพรหมเทพ ภูเก็ต

* ครั้งที่ 3 **ทัวร์ ออฟ สยาม 2007** ระยะเวลา 6 วัน ตั้งแต่วันที่ 20 - 25 มกราคม พ.ศ. 2550 จากจังหวัดสุพรรณบุรี เส้นทางผ่านดอนเจดีย์ กาญจนบุรี เขื่อนศรีนครินทร์ เขื่อนวชิราลงกรณ์  ไปเข้าเส้นชัยที่จังหวัดเพชรบุรี 

## อ้างอิง

## แหล่งข้อมูลอื่น
* เว็บไซต์การแข่งขันอย่างเป็นทางการ 
* สมาคมจักรยานแห่งประเทศไทย ในพระบรมราชูปถัมภ์
* บริษัท สปอร์ต เอ็มโพเรี่ยม จำกัด ผู้จัดการแข่งขัน http://www.barawindsor.com 
* เบื้องหลัง การจัดการแข่งขัน 

หมวดหมู่:การแข่งขันจักรยาน
หมวดหมู่:กีฬาในประเทศไทย
หมวดหมู่:การแข่งขันจักรยานในประเทศไทย
แม่น้ำแม่กลอง

**แม่กลอง** เป็นแม่น้ำสำคัญสายหนึ่งในภาคตะวันตกของประเทศไทย เกิดจากแม่น้ำแควใหญ่และแม่น้ำแควน้อยไหลมารวมกันที่อำเภอเมืองกาญจนบุรี จังหวัดกาญจนบุรี ไหลผ่านจังหวัดราชบุรีและจังหวัดสมุทรสงคราม ก่อนไหลลงสู่อ่าวไทยที่อำเภอเมืองสมุทรสงคราม มีความยาวประมาณ 132 กิโลเมตร พื้นที่รับน้ำที่ปากแม่น้ำแม่กลอง 30,106 ตารางกิโลเมตร ช่วงที่ไหลผ่านจังหวัดราชบุรีได้อีกชื่อหนึ่งว่า "แม่น้ำราชบุรี"

แม่น้ำแม่กลองมีพื้นที่ลุ่มน้ำ 30,837 ตารางกิโลเมตร หรือ 19.45 ล้านไร่ ครอบคลุมพื้นที่ 8 จังหวัด ได้แก่ กาญจนบุรี ราชบุรี สมุทรสงคราม บางส่วนของสุพรรณบุรี นครปฐม สมุทรสาคร เพชรบุรี และประจวบคีรีขันธ์ ปริมาณน้ำท่ารายปีเฉลี่ย 7,973 ล้านลูกบาศก์เมตร

ลุ่มน้ำแม่กลองแบ่งออกเป็นลุ่มน้ำย่อย 14 ลุ่มน้ำย่อย ได้แก่ แม่น้ำแควใหญ่ (1,445 ตารางกิโลเมตร), ห้วยแม่ละมุง (910 ตารางกิโลเมตร), ห้วยแม่จัน (862 ตารางกิโลเมตร), แม่น้ำแควใหญ่ตอนกลาง (3,380 ตารางกิโลเมตร), แม่น้ำแควใหญ่ตอนล่าง (4,094 ตารางกิโลเมตร), ห้วยขาแข้ง (2,320 ตารางกิโลเมตร), ห้วยตะเพียน (2,627 ตารางกิโลเมตร), แม่น้ำแควน้อยตอนบน (3,947 ตารางกิโลเมตร), ห้วยเขย็ง (1,015 ตารางกิโลเมตร), ห้วยแม่น้ำน้อย (947 ตารางกิโลเมตร), ห้วยบ้องตี้ (477 ตารางกิโลเมตร), แม่น้ำแควน้อยตอนกลาง (2,042 ตารางกิโลเมตร), แม่น้ำภาชี (2,453 ตารางกิโลเมตร) และทุ่งราบแม่น้ำแม่กลอง (4,318 ตารางกิโลเมตร)

## ลำน้ำสาขา

### ต้นน้ำ
 * แม่น้ำแควน้อย
 * แม่น้ำแควใหญ่
### [[จังหวัดกาญจนบุรี]]
 * คลองประปามหาสวัสดิ์ (คลองชลประทาน เชื่อมต่อแม่น้ำท่าจีน และโรงงานผลิตน้ำมหาสวัสดิ์ การประปานครหลวง)
 * คลองเจดีย์บูชา
### [[จังหวัดราชบุรี]]
 * แม่น้ำภาชี
### [[จังหวัดสมุทรสงคราม]]
 * คลองดำเนินสะดวก
 * คลองแควอ้อม
 * คลองตาหลวง หรือ คลองบางน้อย
 * คลองสุนัขหอน หรือ คลองอัมพวา
 * คลองขุดยี่สาร

## สะพานข้ามแม่น้ำแม่กลอง
* ทางหลวงแผ่นดินหมายเลข 3209
* เขื่อนแม่กลอง
* ทางหลวงแผ่นดินหมายเลข 3492
* ทางหลวงแผ่นดินหมายเลข 3089
* ถนนโพธาราม-บางแพ
* ถนนเพชรเกษม (สะพานสิริลักขณ์)
* ทางรถไฟสายใต้ (สะพานจุฬาลงกรณ์)
* ทางหลวงชนบท สมุทรสงคราม 4005
* สะพานสมเด็จพระศรีสุริเยนทร์
* ทางหลวงแผ่นดินหมายเลข 3643
* ถนนพระราม 2 (สะพานสมเด็จพระพุทธเลิศหล้านภาลัย

## อ้างอิง

## แหล่งข้อมูลอื่น

*

หมวดหมู่:แม่น้ำในจังหวัดกาญจนบุรี
หมวดหมู่:แม่น้ำในจังหวัดราชบุรี
หมวดหมู่:แหล่งน้ำในจังหวัดสมุทรสงคราม
หมวดหมู่:อ่าวไทย
64

**64** (**หกสิบสี่**) เป็นจำนวนธรรมชาติที่อยู่ถัดจาก 63 (หกสิบสาม) และอยู่ก่อนหน้า 65 (หกสิบห้า)

## คำเติมนำหน้า
* ภาษากรีก - 
* ภาษาละติน - 

## ความหมาย
* 64 เป็นเลขอะตอมของ แกโดลิเนียม

## ในทางคณิตศาสตร์

หมวดหมู่:จำนวนเต็ม
10000000

**10000000** (**สิบล้าน**) เป็นจำนวนธรรมชาติที่อยู่ถัดจาก 9999999 (เก้าล้านเก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 10000001 (สิบล้านเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

หมวดหมู่:จำนวนเต็ม
ทัวร์ ออฟ ไทยแลนด์

**การแข่งขันจักรยานทางไกลนานาชาติ ทัวร์ ออฟ ไทยแลนด์** () เป็นการแข่งขันจักรยานทางไกลในประเทศไทย จัดโดยสมาคมกีฬาจักรยานแห่งประเทศไทย ในพระบรมราชูปถัมภ์ โดยการสนับสนุนของกระทรวงการท่องเที่ยวและกีฬา ภายใต้การควบคุมของสหพันธ์จักรยานนานาชาติ (Union Cycliste Internationale - UCI)  ผู้ชนะการแข่งขันจะได้รับถ้วยรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

## เส้นทาง
* **เอื้องหลวง ทัวร์ ออฟ ไทยแลนด์ 2000** ระยะเวลา 6 วัน ตั้งแต่วันที่ 21 - 26 ตุลาคม พ.ศ. 2543 เส้นทางจากกรุงเทพ ถึง หนองคาย
* **เอื้องหลวง ทัวร์ ออฟ ไทยแลนด์ 2001** ระยะเวลา 6 วัน ตั้งแต่วันที่ 5 - 10 พฤษภาคม พ.ศ. 2544 ระยะทาง 931 กิโลเมตร เส้นทางจากกรุงเทพ ถึง เชียงใหม่
* **เพาเวอร์บาร์ ทัวร์ ออฟ ไทยแลนด์ 2002** ระยะเวลา 6 วัน ตั้งแต่วันที่ 2 - 7 พฤศจิกายน พ.ศ. 2545 เส้นทางจากภูเก็ต ผ่านจังหวัดพังงา สุราษฎร์ธานี ระนอง ชุมพร ประจวบคีรีขันธ์ และไปเข้าเส้นชัยที่กรุงเทพ
* **ทัวร์ ออฟ ไทยแลนด์ 2003** ระยะเวลา 6 วัน ตั้งแต่วันที่ 6 - 11 ตุลาคม พ.ศ. 2546
* **สสส. ทัวร์ ออฟ ไทยแลนด์ 2004** หรือ **ทัวร์อันดามัน** ระยะเวลา 5 วัน ตั้งแต่วันที่ 11 - 15  ตุลาคม พ.ศ. 2547 ระยะทาง 876 กิโลเมตร เส้นทางจากกระบี่ ผ่านจังหวัดตรัง นครศรีธรรมราช สุราษฎร์ธานี พังงา ภูเก็ต และไปเข้าเส้นชัยที่กระบี่ 
* **สสส. ทัวร์ ออฟ ไทยแลนด์ 2005** ระยะเวลา 6 วัน ตั้งแต่วันที่ 1 - 6 มกราคม พ.ศ. 2548 ระยะทาง 895 กิโลเมตร เส้นทางจากกรุงเทพ ถึง อุบลราชธานี
* **ทัวร์ ออฟ ไทยแลนด์ 2006** ระยะเวลา 6 วัน ตั้งแต่วันที่ 24 - 29 มกราคม พ.ศ. 2549 ระยะทาง 999 กิโลเมตร เส้นทางจากเชียงใหม่ไนท์ซาฟารี เชียงใหม่ เส้นทางผ่านจังหวัดลำปาง สุโขทัย ชัยภูมิ นครราชสีมา พัทยา และไปเข้าเส้นชัยที่สนามบินสุวรรณภูมิ 
* **สสส. เซ้าเทิร์น ทัวร์ ออฟ ไทยแลนด์ 2006** ระยะเวลา 6 วัน ตั้งแต่วันที่ 20 - 25 กันยายน พ.ศ. 2549 ที่จังหวัดสงขลา

## แหล่งข้อมูลอื่น
* สมาคมจักรยานแห่งประเทศไทย ในพระบรมราชูปถัมภ์

หมวดหมู่:ทัวร์ ออฟ ไทยแลนด์
หมวดหมู่:การแข่งขันจักรยานในประเทศไทย
หมวดหมู่:กีฬาชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดา
ทะเลเหนือ

thumb|200px|ภาพถ่ายทะเลเหนือและประเทศรอบ ๆ จากอวกาศ

**ทะเลเหนือ** () เป็นทะเลที่ตั้งอยู่ในทวีปยุโรป ทางตะวันตกของประเทศนอร์เวย์และประเทศเดนมาร์กทางตะวันออกของบริเตนใหญ่ และทางตอนเหนือของประเทศเยอรมนี ประเทศเนเธอร์แลนด์ ประเทศเบลเยียม และประเทศฝรั่งเศส เป็นบริเวณส่วนหนึ่งของมหาสมุทรแอตแลนติก และติดกับทะเลบอลติกทางด้านตะวันออก ครอบคลุมพื้นที่ประมาณ 222,000 ตารางไมล์ หรือ 570,000 ตารางกิโลเมตร

เหนือ
หมวดหมู่:ภูมิศาสตร์ยุโรป
เหนือ
คาบสมุทรจัตแลนด์

thumb|คาบสมุทรจัตแลนด์

**คาบสมุทรจัตแลนด์** (ภาษาเดนมาร์ก: Jylland; ภาษาเยอรมัน: Jütland) เป็นคาบสมุทรในทวีปยุโรป เป็นที่ตั้งของประเทศเดนมาร์ก (ภาคตะวันตกในส่วนที่ไม่ใช่เกาะ) และประเทศเยอรมนี (บริเวณจุดเหนือสุด) โดยมีทะเลบอลติกทางด้านตะวันออก และทะเลเหนือทางด้านตะวันตก


จ
หมวดหมู่:ภูมิศาสตร์ยุโรป
จ